  Анжелика Тихонова корреспондент Ижкарын Удмурт кун университетлэн лыдӟетъюртаз Антуан де Сент-Экзюперилэн нырысьсэ удмурт кылын потэм «Пичи принц» книгаеныз (6+) тодматон ортчиз. Ужрадэ ивортодэтъя «Удмуртия» агентстволэн корреспондентэз вуылӥз. Сент-Экзюперилэн «Маленький принц» книгаез нырысьсэ 1943-тӥ арын Нью-Йоркын англи но француз кылъёсын потӥз. Удмурт кылэ сое 1989-тӥ арын тодмо удмурт гожъяськись Николай Байтеряков берыктӥз. Соку со нылпиослы «Дась лу!» (али «Ӟечбур!») газетын потӥз. Ужрадэз нуись но удмурт кылын текстэз эскерись, поттонэз радъясь Ольга Урасинова та книга «Библия» бере тужгес берыктӥськись книга лыдъяське шуыса вераз. Та книгая учко ини, макем азинлыко берыктонъёс кыӵе ке но кылэ. Удмурт кыл – со 455-тӥ кыл но вераськет, кудаз берыктэмын вал «Пичи принц» Ольга Урасинова, удмурт кылын «Пичи принц» текстэз эскерись, поттонэз радъясь Со пусйиз, книгаез печатлан пумысен со доры Швейцариысь Лозаннаысь пӧртэм кылъёсын поттэм «Пичи принц» книгаосты бичась Жан-Марк Пробст вазиськиз шуыса. Ачиз коллекционер тодэ вал, удмурт кылын текст потэмын шуыса, берыктон вань шуыса. Мон со сярысь ӧй тодылы. Мон ӧй но тодылы Николай Байтеряков сое берыктӥз шуыса, эшшо ик 89-тӥ арын, кемалась ини Ольга Урасинова, удмурт кылын «Пичи принц» текстэз эскерись, поттонэз радъясь Озьы, коллекционерлэн кичӧлтэмезъя, удмурт кылын «Пичи принц» книгаез «Удмуртия» книгапоттонниын 1 сюрс 500 экземплярен поттӥзы.  Ужрадэ лыктэмъёслы быдэн книга кузьмазы. Кылемез тираж лыдӟиськонниосы кошкоз. Кылем книгаосыз библиотекаосыгес сётыны тыршомы, тросгес калык кияз мед кутылоз, мед лыдӟыны быгатоз шуыса Юрий Кузнецов, «Удмуртия» книгапоттоннилэн кивалтӥсез Книга Антуан де Сент-Экзюперилэн суредъёсыныз потӥз. Со пумысен Юрий Кузнецов аспӧртэм малпанзэ вераз. Туж тунсыко луысалыз, дыр, тани та пӧртэм калыкъёс ик ас адӟемзыя, <…> асьсэос ик иллюстрациос но карысалзы ке. Мон малпасько, сыӵе вариантэз коллекционеръёслы но туж тунсыко луысалыз. <…> Со ӵошатыны гинэ но туж тунсыко луысалыз Юрий Кузнецов, «Удмуртия» книгапоттоннилэн кивалтӥсез Ватсалом, ивортодэтъя «Удмуртия» агентство ужрадысь меӵак возьматон нуиз. Сое учкыса, текст бордын ужан но мукетыз сярысь тодыны быгатоды, озьы ик Россиын улӥсь эшшо кыӵе калыклэн кылыныз «вераське» пичи принц. Со сяна, крезьгуро бонусэз вань! Тегъёс: Мерлык Лулчеберет Ижкар Удмуртия удмурткыл книгаос  